**ОБЩИНА САДОВО, ПЛОВДИВСКА ОБЛАСТ**

4122 гр. Садово, ул. “Иван Вазов” № 2, тел: 03118/26-01 и 03118/21-71,

факс 03118/25-00, ел. адрес: obsadowo@abv.bg

**ДО ОБЩИНСКИ СЪВЕТ**

**ГР. САДОВО**

**П Р Е Д Л О Ж Е Н И Е**

**ДИМИТЪР ЗДРАВКОВ – КМЕТ НА ОБЩИНА САДОВО**

ОТНОСНО: осигуряване на мостово финансиране от страна на Община Садово, необходимо за одобрение на проект на СНЦ “МЕСТНА ИНИЦИАТИВНА ГРУПА-МИГ-ОБЩИНА САДОВО” по процедура Процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“

 **УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Сдружение с нестопанска цел “МЕСТНА ИНИЦИАТИВНА ГРУПА-МИГ-ОБЩИНА САДОВО ” ме информира, че подготвя проектно предложение по Процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“. С оглед необходимостта от получаване на максимален брой точки при подготовка на проектното предложение и при спазване на изискванията, посочени в Условия за кандидатстване по горепосочената процедура, е необходимо Сдружение “МЕСТНА ИНИЦИАТИВНА ГРУПА-МИГ-ОБЩИНА САДОВО” да притежава финансов ресурс и капацитет в рамките на повече от 3% от общата стойност на проекта.

Община Садово се явява представител на публичния сектор /основна заинтересована страна ведно с гражданите, съставляващи общината/ и като такава тя участва със свои представители в колективния върховен орган на МИГ и в колективния управителен орган на сдружението. Общината може да осигури необходимия процент за финансиране на проекта.

Максимално допустимият размер за кандидатстване като стойност на един проект е 100 000 евро, като предлагам да се вземе решение за сума за покриване на изискването за получаване на точки в размер на **6100 ( шест хиляди и сто) лв.**

За да получи точки в рамките на техническата и финансовата оценка на проекта по критериите за „осигурено е съфинансиране от представител/и на местната общност към момента на кандидатстване“ следва да е представен документ, доказващ осигуряването на финансовия ресурс, като такъв документ може да бъде и банково извлечение от банковата сметка на МИГ. Точки по критериите за осигурено съфинансиране от представител/и на местната общност ще се присъждат когато съфинансирането е съобразено с интензитета на финансиране на проектните дейности.

Съгласно точка „27.2. Сключване на административен договор за предоставяне на безвъзмездна финансова помощ“ от раздел „27. Допълнителна информация“ на Условията за кандидатстване в случай, че кандидатът е получил точки за осигурено съфинансиране от представител/и на местната общност преди скючване на административен договор се проверява дали сумата за която са получени точки е налична по банковата сметка на кандидата. На този етап е задължително представяне на банково извлечение от сметката на МИГ, в случай, че е получил точки по този критерий.

В случай на одобрение на проекта, сумата ще бъде ползвана за изпълненине на дейностите по проекта, а в случай на неодобрение на проекта, сумата ще бъде възстановена на община Садово.

Проектното предложение цели популяризиране на подхода „ВОМР” и на местната идентичност. В проекта е заложено в община Садово да се закупи оборудване: сцена, шатра, озвучително оборудване, осветително оборудване и народни носии, провеждане на 1 брой събитие, популяризиращо местния музикален фолклор, бит и култура на Садовци; анализ и проучване и предоставяне на услуги за проект с наименование "Възраждане на старинни обичаи и съхранение на традиционни празници в община Садово, област Пловдив"

Предвид гореизложеното, предлагам на Общински съвет Садово да вземе следното

 **Р Е Ш Е Н И Е:**

На основаниe чл.21, ал.1, т.6, т. 10 и ал.2 от ЗМСМА, във връзка с участието на Община Садово като представител на местната общност в СНЦ “ МЕСТНА ИНИЦИАТИВНА ГРУПА-МИГ-ОБЩИНА САДОВО ”

1. Общински съвет Садово дава съгласие да бъде отпуснат безлихвен заем на Сдружение “ МЕСТНА ИНИЦИАТИВНА ГРУПА-МИГ-ОБЩИНА САДОВО ” в размер на 6100 лв. като осигурено съфинансиране от община Садово като представител на местната общност при подготовка на проектно предложение по процедура Процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“. В случай на одобрение на проекта и след представяне пред кмета на общината на административен договор за финансиране, предоставената сума да бъде трансформирана в съфинансиране на общината за реализация на дейностите по проекта. При неодобряване на проектното предложение и/или при липса на подписан административен договор за финансиране, сумата да бъде възстановена по сметка на общината.
2. Коригира бюджета на община Садово за 2021, раздел „Общински дейности”:
* Намалява „Резерв за неотложни разходи” с 6100 лева;
* Намаля §7201 „Предоставени средства по възмездна финансова помощ” от приходната част с 6100 лева.
1. Общински съвет Садово дава съгласие за поемането на гореописаното задължение.
2. Общински съвет Садово възлага на Кмета на община Садово последващите съгласно това решение и закона действия.

***С уважение,***

#### .................................................

#### Кмет на Община Садово, област Пловдив

**Съгласувал:**

**.......................................,**

*Гл. юрисконсулт*

**Изготвил:
.................................................................**